Meath (grófstvo)

Meath (, ) je írske grófstvo, ktoré leží na východnom pobreží Írska v bývalej provincii Leinster. Podľa sčítania uskutočneného v roku 2011 má grófstvo 184 135 obyvateľov. Je pomenované podľa starovekého kráľovstva Meath (v starej írčine Mide, znamená stred). Sídlom grófstva je mesto Navan, hoci bývalé sídelné mesto grófstva Trim si zachovalo časť svojho významu, sídli tu aj súd. Na území grófstva leží archeologická lokalita Brú na Bóinne, ktorá je zapísaná na zozname svetového dedičstva UNESCO.

Významné postavenie v hospodárstve grófstva má poľnohospodárstvo a potravinársky priemysel, najmä chov dobytka, mliekarenstvo, pestovanie zemiakov a obilia.

 Geografia 
Grófstvo Meath leží na východnom pobreží Írska, obmýva ho Írske more. Najdlhšia rieka grófstva je Boyne.

Meath je štrnáste najväčšie z 32 írskych grófstiev (vrátane severoírskych), pričom počtom obyvateľov je deviate najväčšie. Z 12 grófstiev v Leinsteri je druhé najväčšie rozlohou a tretie najväčšie počtom obyvateľov. Najvyšší vrch grófstva, Slieve na Calliagh, dosahuje nadmorskú výšku len , je tak druhým najnižším spomedzi najvyšších vrchov írskych grófstiev.

Meath susedí so siedmimi írskymi grófstvami: s grófstvom Fingal (jedno z troch grófstiev, na ktoré bolo rozdelené grófstvo Dublin v roku 1994) na juhovýchode, Kildare na juhu, Offaly na juhozápade, Westmeath na západe, Cavan na severozápade, Monaghan na severe a s grófstvom Louth na severovýchode.

 Najväčšie mestá (sčítanie 2011)County Meath 
 Navan = 28 559 obyvateľov.
 Ashbourne = 11 355 obyvateľov.
 Laytown-Bettystown-Mornington = 10 889 obyvateľov.
 Ratoath = 9 043 obyvateľov.
 Trim = 8 268 obyvateľov.
 Dunboyne = 6 959 obyvateľov.
 Kells = 5 888 obyvateľov.
 Duleek = 3 988 obyvateľov.

 Írčina 
Podľa sčítania 2011 z populácie staršej ako 3 roky (173 544 ľudí) ovládalo írčinu 39,3 % (68 259 obyvateľov). Niečo vyše tretina z nich (33,9 % – 23 159) írčinu používa iba v školstve, kde je vyučovanie írčiny povinné.

 Referencie 

 Iné projekty 

 Externé odkazy 
Štatistiky o počte obyvateľov grófstva a jeho sídel 

 Zdroj 


Meath